ΓΡΑΠΤΗ ΕΡΩΤΗΣΗ E-1963/00

υποβολή: Maria Sanders-ten Holte (ELDR) προς την Επιτροπή

(21 Ιουνίου 2000)

Θέμα: Η μουσική παιδεία στα διάφορα κράτη μέλη

Η μουσική παιδεία μη επαγγελματικού επιπέδου μπορεί να εξασφαλισθεί στις σχολές μουσικής ή στην πρωτοβάθμια και δευτεροβάθμια εκπαίδευση. Στις σχολές μουσικής η έμφαση δίδεται γενικώς στην εκμάθηση μουσικού οργάνου ενώ στην γενική εκπαίδευση η διδασκαλία επικεντρώνεται στην ευαισθητοποίηση στη μουσική. Φαίνεται ότι σε μερικές χώρες της Ευρώπηςπάρχει καλή συνεργασία μεταξύ των σχολών μουσικής και της γενικής εκπαίδευσης όσον αφορά την μουσική παιδεία.

Το Συμβούλιο, στις αιτιολογικές του σκέψεις που προηγούνται των συμπερασμάτων της 18ης Δεκεμβρίου 1997 σχετικά με τον ρόλο που διαδραματίζει η μουσική στην Ευρώπη, αναφέρει: ότι η μουσική αποτελεί έναν από τους ακρογωνιαίους λίθους των πολιτισμών και της ιστορίας των χωρών μας. Στην ίδια ανακοίνωση το Συμβούλιο καλεί την Επιτροπή, λαμβάνονταςπόψη της αρχή της επικουρικότητας, να επικεντρώσει ιδιαιτέρως την προσοχή της στην μουσική εκπαίδευση από την πολύ νεαρή ηλικία και ενδεχομένως να δημιουργήσει ένα κέντρο ενημέρωσης και τεκμηρίωσης.

1. Λαμβάνονταςπόψη την ανακοίνωση αυτή, έχει διεξαχθεί σε ευρωπαϊκό επίπεδο συγκριτική έρευνα σχετικά με την κατάσταση της μουσικής παιδείας στα διάφορα κράτη μέλη που να αφορά τη συνεργασία ή την έλλειψή της;

2. Διαθέτει η Επιτροπή στο πλαίσιο αυτό δεδομένα σχετικά με το επίπεδο στο οποίο λαμβάνονται αποφάσεις όσον αφορά την δημιουργία σχολών μουσικής αφενός και την διδασκαλία μουσικής στην γενική εκπαίδευση αφετέρου;

3. Γνωρίζει η Επιτροπή εάν η μουσική εκπαίδευση αποτελεί αναπόσπαστο τμήμα της εκπαιδευτικής ύλης στην πρωτοβάθμια και δευτεροβάθμια εκπαίδευση των κρατών μελών, σε τί αποσκοπεί και ποιο είναι το επιδιωκόμενο επίπεδο γνώσεων του μαθητή;

4. Μπορεί να αναφέρει η Επιτροπή ποιο τμήμα του εθνικού προϋπολογισμού ανά κράτος μέλος διατίθεται στον πολιτισμό και ειδικότερα στην μουσική παιδεία;

5. Εάν δεν διατίθενται τα στοιχεία αυτά, προτίθεται η Επιτροπή να αναθέσει την διεξαγωγή σχετικής έρευνας;

Απάντηση της κας Reding εξ ονόματος της Ευρωπαϊκής Επιτροπής

(7 Σεπτεμβρίου 2000)

Τα συμπεράσματα του Συμβουλίου της 18ης Δεκεμβρίου 1997 σχετικά με το ρόλο της μουσικής στην Ευρώπηπογραμμίζουν τους τομείς κοινού ενδιαφέροντος με στόχο την προαγωγή και τη διάδοση της μουσικής στην Ευρώπη καθώς και την πρόσβαση σε αυτή. Δίνοντας συνέχεια στα εν λόγω συμπεράσματα και προκειμένου να διαθέτει πληροφορίες σε ευρωπαϊκό επίπεδο, το Ευρωπαϊκό Παρατηρητήριο Μουσικής (πουποστηρίχθηκε το 1998) πραγματοποίησε αρκετές μελέτες που αφορούν κυρίως την κυκλοφορία των εθνικών ρεπερτορίων, τη μουσική βιομηχανία στην Ευρώπη και την πρόσβαση του κοινού στη μουσική.

Η μουσική παιδεία στα κράτη μέλη αποτελεί τομέα που εμπίπτει στην αποκλειστική αρμοδιότητα τους και κατά συνέπεια αντιμετωπίζεται ανάλογα με τις προτεραιότητες που της δίνει κάθε κράτος μέλος. Εξάλλου, η Επιτροπή δεν διαθέτει, έως σήμερα, εξαντλητικά στοιχεία σε ευρωπαϊκό επίπεδο σχετικά με την κατάσταση της μουσικής παιδείας στα διάφορα κράτη μέλη. Την εποχή αυτή προέβη στη σύσταση ομάδων εργασίας για τις ευρωπαϊκές στατιστικές στον πολιτιστικό τομέα. Συνεπώς πιο ακριβή στοιχεία σχετικά με το θέμα αυτό θα είναι διαθέσιμα από τα τέλη του 2001.

Πρέπει να σημειωθεί ότι το πρόγραμμα Πολιτισμός 2000, το οποίο αποτελεί το μοναδικό μέσο χρηματοδότησης και προγραμματισμού στον πολιτιστικό τομέα στην Κοινότητα, έλαβεπόψη, μεταξύ άλλων, τα συμπεράσματα του Συμβουλίου της 18ης Δεκεμβρίου 1997 θεωρεί τις συμφωνίες συνεργασίας στον τομέα της μουσικής προτεραιότητα στο πλαίσιο της πρόσκλησηςποβολής προτάσεων για το έτος 2000.